Islandi kummastaval vulkaanmaastikul on kerge uskuda, et mõne üleloomuliku olevuse või  nähtusega kohtumine on järgmise künka taga. Islandit asustavadki 300 000 islandlasele lisaks lugematud nähtamatud: inimsööjad trollid, mäehaldjad, kääbused ja teised. Enamik inimeste suhtes pisut pahatahtlikud. Nähtamatute kraesse läheb sahvrist kadunud söögikraam, kuhugi haihtunud lammas ja muud äpardused.  Korduvalt saart laastanud loodusjõudude tõttu suhtuvad islandlased ennetesse tõsiselt. Pea iga islandlane pigem usub nähtamatutesse kui mitte ja paneb oma aeda nende lepitamiseks kääbusmaja. Või  maalib kaljule ukse, et mäehaldjal oleks hõlpsam liikuda.